Държавен вестник, бр. 10, 2026 г., стр. 23

БРОЙ  10	
Д Ъ Р Ж А В Е Н  В Е С Т Н И К 	
СТР.  23   
на Заемополучателя и посочено в най-актуал­
ния Списък на Упълномощените подписващи 
лица и Сметките, получен от Банката преди 
получаването на съответното Приемане на 
отпускането на средства.
„Директива за птиците“ означава Дирек­
тива 2009/147/ЕО на Европейския парламент 
и на Съвета от 30 ноември 2009 г. относно 
опазването на дивите птици.
„Работен ден“ означава ден (различен от 
събота или неделя), в който Банката и тър­
говските банки са отворени в Люксембург за 
общ бизнес. 
„Анулиран транш“ има значението, дадено 
в член 1.6.C(2). 
„Случай на промяна на законодателството“ 
има значението, дадено в член 4.3.А(2).
„Регламент за общите разпоредби“ означа­
ва Регламент (ЕС) 2021/1060 на Европейския 
парламент и на Съвета от 24 юни 2021 г. за 
установяване на общоприложимите разпоредби 
за Европейския фонд за регионално развитие, 
Европейския социален фонд плюс, Кохезионния 
фонд, Фонда за справедлив преход (ФСП) и 
Европейския фонд за морско дело, рибарство 
и аквакултури, както и на финансовите пра­
вила за тях и за фонд „Убежище, миграция 
и интеграция“, фонд „Вътрешна сигурност“ и 
Инструмента за финансова подкрепа за управ­
лението на границите и визовата политика.
„Договор“ има значението, дадено в Съоб­
ражение (d).
„Номер на Договор“ означава генерирания 
от Банката номер, който идентифицира този 
Договор и е посочен на заглавната му страница 
след буквите „FI N°“. 
„Кредит“ има значението, дадено в член 1.1.
„Дългов инструмент“ има значението, да­
дено в член 7.1.
„Такса за отлагане“ означава такса, изчис­
лена върху сумата на Приет транш, отсрочен 
или прекратен, при по-високата ставка от:
(a)	0,125 % (12,5 базисни пункта), годишно; 
и 
(b)	процентната ставка, с която: 
(i)	лихвеният процент, който би бил при­
ложим за такъв Транш, ако е отпуснат 
на Заемополучателя на Планирана 
дата на отпускане на средства, надви­
шава
(ii)	съответния междубанков лихвен про­
цент (едномесечен лихвен процент) 
минус 0,125 % (12,5 базисни пункта), 
освен ако този лихвен процент е 
по-малък от нула, в който случай се 
определя на нула. 
Такава такса ще се начислява от Планира­
ната дата на отпускане на средства до Датата 
на отпускане на средства или, в зависимост 
от случая, до датата на анулиране на Приетия 
транш в съответствие с този Договор.
„Приемане на отпускането на средства“ 
означава копие от Предложението за отпус­
кане на средства, надлежно приподписано от 
Заемополучателя в съответствие със Списъ­
ка на Упълномощените подписващи лица и 
Сметките.
„Краен срок за Приемане на отпускането на 
средства“ означава датата и часа на изтичане 
на Предложението за отпускане на средства, 
както са посочени в него.
„Сметка за отпускане на средства“ означава, 
по отношение на всеки Транш, банковата смет­
ка, по която могат да се извършват отпускания 
на средства по този Договор, както е посочено 
в най-актуалния Списък на Упълномощените 
подписващи лица и Сметките.
„Дата на отпускане на средства“ означава 
датата, на която е извършено отпускането на 
Транша от Банката.
„Предложение за отпускане на средства“ 
означава писмо по същество във формата, 
посочена в Приложение C.
„Спор“ има значението, дадено в член 11.2. 
„Случай на срив“ означава едно от следните 
или и двете:
(a)	съществено прекъсване в онези платеж­
ни или комуникационни системи или в 
онези финансови пазари, които, във всеки 
случай, се изисква да функционират, за 
да бъдат извършени плащания във връзка 
с този Договор; или
(b)	настъпването на всеки друг случай, който 
води до прекъсване (от техническо или 
свързано със системите естество) в съ­
кровищните или платежните операции 
на Банката или на Заемополучателя, 
възпрепятствайки тази Страна да:
(i)	изпълнява задълженията си за пла­
щане съгласно този Договор; или
(ii)комуникира с другата Страна,
и което прекъсване (и в двата случая на 
параграф (a) или параграф (b) по-горе) не е 
причинено от и е извън контрола на Страната, 
чиито операции са прекъснати.
„Дата на влизане в сила“ има значението, 
дадено в член 11.7.
„ОВОС“ означава оценка на въздействието 
върху околната среда по смисъла на Дирек­
тивата за ОВОС.
„Директива за ОВОС“ означава Директива 
2014/52/ЕС на Европейския парламент и на 
Съвета от 16 април 2014 г. за изменение на 
Директива 2011/92/ЕС относно оценката на 
въздействието на някои публични и частни 
проекти върху околната среда.
„Разпределени средства от ЕИБ“ има зна­
чението, дадено в член 1.9.D.
„Финансови договори с ЕИБ“ означава този 
Договор и всеки друг финансов договор между 
Банката и Заемополучателя, който има същия 
номер на Операция като на този Договор.
„Средства от ЕИБ“ означава Кредита, пре­
доставен съгласно настоящия Договор и всич­
ки други средства, предоставени от Банката